1. ------IND- 2019 0518 F-- LT- ------ 20200930 --- --- FINAL 
2020 m. balandžio 10 d.


2020 m. balandžio 7 d. Prancūzijos Respublikos oficialusis leidinys Nr. 0085

Dokumentas Nr. 11


2020 m. balandžio 1 d. nutarimas, kuriuo nustatoma prašymų išduoti registracijos pažymėjimus ir leidimus trąšoms, trąšų priedams ir auginimo terpėms dokumentų rinkinių sudėtis, taip pat kriterijai, į kuriuos reikia atsižvelgti ruošiant įvertinti skirtus duomenis

NOR: AGRG2008998A


ELI:https://www.legifrance.gouv.fr/eli/arrete/2020/4/1/AGRG2008998A/jo/texte




Susiję subjektai: trąšų, trąšų priedų ir auginimo terpių registracijos pažymėjimų arba leidimų turėtojai ar jų prašantys asmenys.

Objektas: prašymų išduoti trąšų, jų priedų ir auginimo terpių registracijos pažymėjimus, eksperimentavimo leidimus ir pateikimo leidimus, dokumentų rinkinių sudėtis, pranešimų turinys ir su šiais produktais susijusios deklaracijos.

Įsigaliojimas: dokumentas įsigalioja kitą dieną po paskelbimo.

Santrauka: nutarimu nustatoma kiekvieno prašymo, pranešimo ir deklaracijos, susijusios su trąšų, trąšų priedų ar auginimo terpių pažymėjimu ar leidimu, dokumentų rinkinio, kurį reikia pateikti Nacionalinei maisto saugos, aplinkos ir darbo agentūrai, turinys.

Nuorodos: šiuo nutarimu įgyvendinami Kaimo reikalų ir jūrų žvejybos kodekso R. 255-13 ir R. 255-14 straipsniai. Jį galima rasti Légifrance interneto svetainėje (http://www.legifrance.gouv.fr).


Žemės ūkio ir maisto pramonės ministras,

atsižvelgdamas į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą,

atsižvelgdamas į Kaimo reikalų ir jūrų žvejybos kodeksą, ypač į jo R. 255-13 ir R. 255-14 straipsnius,

atsižvelgdamas į 1980 m. birželio 16 d. Dekretą Nr. 80-478, kuriuo įgyvendinamas Vartotojų apsaugos kodekso L.412-1 straipsnis dėl trąšų ir auginimo terpių,

atsižvelgdamas į 2019 m. rugpjūčio 2 d. Nacionalinės maisto saugos, aplinkos ir darbo agentūros generalinio direktoriaus nuomonę,

nutarė:


1 straipsnis


Taikymo sritis

Šio nutarimo nuostatos taikomos trąšoms, trąšų priedams ir auginimo terpėms (toliau – produktai), kurie kartu laikomi „produktu arba produktų rinkiniu“ pagal Kaimo reikalų ir jūrų žvejybos kodekso R. 255-1 straipsnį.

2 straipsnis


Bendrosios nuostatos

Bet koks prašymas išduoti produkto registracijos pažymėjimą, eksperimentavimo leidimą ar pateikimo leidimą, bet koks prašymas iš dalies pakeisti, atnaujinti ar panaikinti šiuos pažymėjimus ar leidimus, taip pat bet koks su šiais produktais susijęs informacijos perdavimas, pranešimas ar deklaracija yra teikiami Nacionalinei maisto saugos, aplinkos ir darbo agentūrai (Anses). Šis prašymas teikiamas kaip prancūzų kalba parengtas dokumentų rinkinys, išskyrus jei 3 straipsnyje nurodyta kitaip.

Šį dokumentų rinkinį sudaro:

1) raštas, kuriame nurodomas prašymas, perduodama informacija, pranešimas arba deklaracija,

2) pagal atitinkamą trumpą aprašymą užpildyta forma su nurodyta data ir parašu. Forma ir jos trumpas aprašymas pateikti Anses interneto svetainėje;

3) jei reikia, papildomi duomenys, reikalingi prašymui išnagrinėti ir įvertinti, pranešimui ar deklaracijai įregistruoti, kaip numatyta šio nutarimo 3–6 straipsniuose.

Kiekvienas dokumentų rinkinys pateikiamas skaitmenine versija duomenų laikmenoje. Taip pat gali būti pateikta ir popierinė versija dviem egzemplioriais su patvirtinimu, kad popieriniai dokumentai atitinka elektroninius dokumentus.

Dokumentų rinkinys teikiamas pagal trumpą aprašymą, pridėtą prie pildomos formos.

Produktai, dėl kurių teikiamas prašymas, apibūdinami pagal šio nutarimo priedą ir Trąšų, trąšų priedų ir augimo terpių registracijos pažymėjimo ar leidimo prašymo dokumentų rinkinių vertinimo vadovą, kurį galima gauti Anses interneto svetainėje.

3 straipsnis


Registracijos pažymėjimas

I. Prašyme išduoti produkto registracijos pažymėjimą, atnaujinti ar pakeisti produkto registracijos pažymėjimą, išskyrus III ir IV dalyse nurodytą prašymą, teikiami šie papildomi duomenys, skirti įvertinimui atlikti, kaip nurodyta Kaimo reikalų ir jūrų žvejybos kodekso L. 255-7 straipsnyje:

– produkto ir jo žaliavų atsekamumo duomenys kiekvienai produkcijos vietai ir gamybos vietai, jei jos skiriasi;

– išsami produkto sudėtis;

– produktą apibūdinančių savybių ataskaitos;

– informacija apie produkto sudėties atitiktį garantuojamiems parametrams ir vertėms, pvz., jo vientisumą, nekintamumą ir stabilumą, taip pat atitinkamų analizių rezultatai;

– informacija apie produkto gamybą, ypač panaudotas žaliavas ir pagalbines perdirbimo medžiagas, gamybos procedūros aprašymas, kokybės valdymo, kontrolės ir savikontrolės procedūros, partijų nustatymas ir neatitikčių valdymas;

– agronominė apibendrinamoji ataskaita ir bandymų ataskaitos, kuriose nurodytos reikalaujamos naudojimo sąlygos, efektyvumas, kuriuo produktas pasiekia konkretų siekiamą poveikį. Teikdamas prašymą atnaujinti registracijos pažymėjimą, jei reikia, pareiškėjas turi pagrįsti, kodėl jis neteikia šių apibendrinamųjų ir bandymų ataskaitų;

– apibendrinamoji ataskaita ir bandymų ataskaitos, kuriose nurodoma, kad numatytomis naudojimo sąlygomis produktas nedaro neigiamo poveikio žmonių ir gyvūnų sveikatai bei aplinkai. Teikdamas prašymą atnaujinti registracijos pažymėjimą, jei reikia, pareiškėjas turi pagrįsti, kodėl jis neteikia šių ataskaitų;

– teikiant prašymą atnaujinti registracijos pažymėjimą, produkcijos stebėsenos analizių rezultatai ir papildomi duomenys, gauti po registracijos pažymėjimo išdavimo, jei juos būtina pateikti pagal pradinį sprendimą;

– produkto etiketės ar informacinės kortelės projektas;

– produkto ir visų žaliavų saugos duomenų lapas, kaip numatyta minėto Reglamento (EB) Nr. 1907/2006 31 straipsnyje.

Apibendrinamosios, tyrimų ir bandymų ataskaitos gali būti parengtos anglų kalba.

II. Prašyme produktui išduoti registracijos pažymėjimą laikantis tarpusavio pripažinimo nuostatų, kaip nurodyta Kaimo reikalų ir jūrų žvejybos kodekso R. 255-17 straipsnyje, turi būti pateikti šie papildomi duomenys:

– sertifikatas, kuriuo įrodoma, kad produktas, dėl kurio teikiamas prašymas, sutampa su produktu, teisėtai teikiamu atitinkamos valstybės narės rinkai;

– išsami produkto sudėtis;

– administracinio sprendimo, standarto arba teisės akto kopija, pagal kurį yra leidžiama atitinkamos valstybės narės rinkai teikti produktą, ir jo vertimas į prancūzų ar anglų kalbą;

– atitinkamos valstybės narės rinkai tiekiamo produkto etiketės modelis ir jos vertimas į prancūzų ar anglų kalbą;

– kultūrų, kurioms šis produktas yra skirtas, sąrašas, ir jo naudojimo sąlygos. Pareiškėjas ypač nurodo kiekvienai iš šių kultūrų arba dirvožemio tipui skirtą produkto panaudojimo būdą, mažiausias ir didžiausias panaudojimo dozes vienam kartui ir vienam hektarui, metinį panaudojimų skaičių, laikotarpį ir (arba) kultūros subrendimo etapą, kuriam produktas yra skirtas. Gali būti pasiūlyta rizikos mažinimo priemonių;

– produkto etiketės ar informacinės kortelės projektas;

– produkto ir visų žaliavų saugos duomenų lapas, kaip numatyta minėto reglamento (EB) Nr. 1907/2006 31 straipsnyje.

III. Prašyme teikti rinkai produktą, identišką jau leistam teikti rinkai produktui, papildomai pateikiama tokia informacija:

– produkto atsekamumo duomenys kiekvienai produkcijos vietai ir gamybos vietai, jei jos skiriasi;

– sertifikatas, kuriuo įrodoma, kad atitinkamas produktas ir produktas, dėl kurio teikiamas prašymas, sutampa;

– produkto etiketės ar informacinės kortelės projektas;

IV. Prašyme iš dalies pakeisti produkto registracijos pažymėjimą, kad būtų leidžiamas vienas ar keli papildomi jo panaudojimo būdai ar tvarka, kiekvienam atskirai turi būti teikiami šie papildomi duomenys:

– agronominė apibendrinamoji ataskaita ir bandymų ataskaitos, kuriose nurodytos reikalaujamos naudojimo sąlygos, efektyvumas, kuriuo produktas pasiekia konkretų siekiamą poveikį;

– apibendrinamoji ataskaita ir bandymų ataskaitos, kuriose nurodoma, kad numatytomis naudojimo sąlygomis produktas nedaro neigiamo poveikio žmonių ir gyvūnų sveikatai bei aplinkai;

– produkto etiketės ar informacinės kortelės projektas.

Apibendrinamosios, tyrimų ir bandymų ataskaitos gali būti parengtos anglų kalba.

4 straipsnis


Eksperimentavimo leidimas

I. Produkto eksperimentavimo leidimo arba šio leidimo atnaujinimo prašyme turi būti teikiami šie papildomi duomenys, siekiant įvertinti pagal Kaimo reikalų ir jūrų žvejybos kodekso L. 255-8 straipsnį:

– produkto ir jo žaliavų atsekamumo duomenys kiekvienai produkcijos vietai ir gamybos vietai, jei jos skiriasi;

– išsami produkto sudėtis;

– produktą apibūdinančių savybių ataskaitos;

– produkto ir visų žaliavų saugos duomenų lapas, kaip numatyta Reglamento (EB) Nr. 1907/2006 31 straipsnyje.

II. Pranešime apie eksperimentavimo sąlygų pakeitimą teikiami šie papildomi elementai:

– eksperimentavimo leidimo kopija;

– atitinkami pagrindžiamieji dokumentai.

5 straipsnis


Pateikimo leidimas

[bookmark: _GoBack]Produkto pateikimo leidimo arba šio leidimo pakeitimo ar atnaujinimo prašyme turi būti teikiami šie papildomi duomenys, kad būtų galima atlikti įvertinimą pagal Kaimo reikalų ir jūrų žvejybos kodekso L. 255-7 straipsnį:

– bet kokia informacija, kuria galima įvertinti produktų tapatumą pagal Kaimo reikalų ir jūrų žvejybos kodekso R. 255-20 straipsnį;

– originali produkto etiketė, kurią numatyta pateikti;

– produkto etiketės projektas ar informacinės kortelės projektas prancūzų kalba.

6 straipsnis


Kiti prašymai arba deklaracijos

I. Prašyme perleisti registracijos pažymėjimą arba leidimą, kaip nurodyta Kaimo reikalų ir jūrų žvejybos kodekso R. 255-5 straipsnyje, turi būti pateikti šie papildomi duomenys:

– sprendimo, kuriuo išduotas pažymėjimas arba leidimas, originalas;

– pirminio leidimo turėtojo patvirtinimas dėl sutikimo perduoti pažymėjimą ar leidimą.

II. Su prašymu pridėti naują prekės pavadinimą jau patvirtintam produktui, kaip nurodyta Kaimo reikalų ir jūrų žvejybos kodekso R. 255-5 straipsnyje, arba prekės pavadinimo pakeitimo deklaracija, kaip numatyta to paties kodekso R. 255-9 straipsnyje, turi būti pateikti šie papildomi dokumentai:

– produkto registracijos pažymėjimo arba leidimo kopija;

– sertifikatas, kuriuo įrodoma, kad atitinkamas produktas ir produktas, dėl kurio teikiamas prašymas, sutampa.

III. Su turėtojo adreso pakeitimo deklaracija turi būti pateikti šie papildomi dokumentai:

– produkto registracijos pažymėjimo arba leidimo kopija;

– turėtojo adreso pakeitimo patvirtinamasis dokumentas.

IV. Produkto registracijos pažymėjimo ar leidimo turėtojo įmonės pavadinimo pakeitimo deklaracijoje, kaip nurodyta Kaimo reikalų ir jūrų žvejybos kodekso R. 255-9 straipsnyje, turi būti pateikti šie papildomi dokumentai:

– produkto registracijos pažymėjimo arba leidimo kopija;

– įmonės pavadinimo pakeitimo patvirtinamasis dokumentas.

V. Produkto gamybos arba produkcijos vietos pakeitimo ar papildymo deklaracijoje, kaip nurodyta Kaimo reikalų ir jūrų žvejybos kodekso R. 255-9 straipsnyje, turi būti pateikti šie papildomi dokumentai:

– produkto ir jo žaliavų atsekamumo duomenys kiekvienai produkcijos vietai ir gamybos vietai, jei jos skiriasi.

VI. Su prašymu iš dalies pakeisti deklaruotus duomenis byloje, kuri tuo metu yra vertinama, turi būti pateikti šie papildomi dokumentai:

– prašant perleisti prekę: pirminio leidimo turėtojo patvirtinimas dėl sutikimo perduoti pažymėjimą ar leidimą;

– keičiant turėtojo adresą: turėtojo adreso pakeitimo patvirtinamasis dokumentas;

– keičiant turėtojo įmonės pavadinimą: pavadinimo pakeitimo patvirtinamasis dokumentas;

– keičiant prekės pavadinimą: sertifikatas, kuriuo įrodoma, kad atitinkamas produktas ir produktas, dėl kurio teikiamas prašymas, sutampa.

7 straipsnis


Iš dalies pakeistas 1998 m. gruodžio 21 d. nutarimas dėl trąšų ir auginimo terpių patvirtinimo panaikinamas.

8 straipsnis


Maisto pramonės direkcijos direktoriui pavesta vykdyti šį nutarimą, kuris bus paskelbtas Prancūzijos Respublikos oficialiajame leidinyje.

Priedas


PRIEDAS

METALINIŲ MIKROELEMENTŲ IR ORGANINIŲ JUNGINIŲ LIKUČIŲ KIEKIS. MIKROBIOLOGINIAI KRITERIJAI

Toliau pateikti kriterijai yra produktų kokybės atskaitos vertės. Jeigu jos viršijamos, pareiškėjas pateikia pagrindžiamuosius dokumentus dėl viršijamo mikroelemento.

Metalinių mikroelementų ir organinių junginių likučių kaupimasis trąšose, jų prieduose ar auginimo terpėse vertinamas tikrinant, ar jie nedaro neigiamo poveikio žmonių ir gyvūnų sveikatai bei aplinkai, atsižvelgiant į jų panaudojimo dozes ir dažnumą rekomenduojamomis naudojimo sąlygomis.

Informacija teikiama pagal 2 straipsnyje minimą Trąšų, trąšų priedų ir augimo terpių registracijos pažymėjimo ar leidimo prašymo dokumentų rinkinių vertinimo vadovą.

Metaliniai mikroelementai (ETM)
	
	
Didžiausias kiekis trąšose

(mg/kg sausos medžiagos)
	
Didžiausi kiekiai auginimo terpėse

(mg/kg sausos medžiagos)

	
As
	
40
	
40
	

	
Cd
	
1
	
1
	

	
Cr VI
	
2
	
2
	

	
Visas Cr
	
120
	
150
	

	
Cu
	
300 (*)
	
200
	

	
Hg
	
1
	
1
	

	
Ni
	
50
	
50
	

	
Pb
	
120
	
120
	

	
Zn
	
800 (*)
	
500
	



(*) Išskyrus esant pripažintam poreikiui pagal galiojantį reglamentavimą.


Organinių junginių likučiai
	
16 policiklinių aromatinių angliavandenilių (PAA) suma:

naftaleno, acenaftileno, acenafteno, fluoreno, fenantreno, antraceno, fluoranteno, pireno, benz[a]antraceno, krizeno, benzo[b]fluoranteno, benzo[k]fluoranteno, benzo[a]pireno, indeno[1,2,3-cd]pireno, dibenzo[a,h]antraceno ir benzo[ghi]perileno.
	
Didžiausias kiekis:

6 mg/kg sausos medžiagos
	




Mikrobiologiniai kriterijai 
	
	
Kultūros

	
	
Pasėliai
	
Medžių veisimas, vynuogininkystė

Smulkūs vaisiai
	
Velėna

Pievos
	
Miškininkystė, ornamentiniai medelynai
	
Gėlininkystė
	
Šviežios daržovės

	
Žmonėms ar gyvūnams patogeniniai mikroorganizmai

	
Enterokokai
	
< 10 000/g
	
<100/g

	
Escherichia coli
	
< 1 000/g
	
<100/g

	
Clostridium perfringens (sporos ir vegetacinės formos)
	
< 100/g*
	
< 10/g*
	
< 100/g*
	
< 10/g*

	
Salmonella
	
Neaptinkama 1 g
	
Neaptinkama 25 g

	
Staphylococcus aureus arba

esant koaguliantui +
	
< 10/g

	
Listeria monocytogenes
	
	
Nėra 25 g (pieva)
	
	
Neaptinkama 25 g

	
Žmonėms ar gyvūnams patogeniniai makroorganizmai:

	
Apvaliosios kirmėlės (kiaušinėliai ir lervos)
	
Neaptinkama 1 g**
	
Neaptinkama 25 g**

	
Rekomenduojami analizės metodai nurodyti Anses skelbiamame vadove.

* Papildomi tyrimai, rekomenduojami atsižvelgiant į tikslinius produktus ir kultūras, patikslinti Anses skelbiamame vadove.

** Jei yra lervų, rekomenduojami papildomi tyrimai atsižvelgiant į tikslines kultūras, patikslinti Anses skelbiamame vadove.




Atsparumas antibiotikams

Produktams, kuriuos sudaro ar kuriuose yra vienas ar keli mikroorganizmai (bakterijos), kurių tręšimo poveikį siekiama įrodyti, turi būti sudaryta antibiograma, vadovaujantis EFSA (1) vadovu ir PSO (2) nustatytomis antibiotikų klasėmis.

(1) Guidance on microorganisms used as feed additives or as production organisms, Table 2 (EFSA)

(2) WHO List of Essential Medicines (OMS).


2020 m. balandžio 1 d.

Ministro vardu ir įgaliojimu:
Maisto pramonės direkcijos direktoriaus pavaduotojas 
L. Evain

1.  ------ IND -   2019 0518 F --   LT -   ------   20200930  ---   ---   FINAL    2020 m. balandžio 10 d.       2020 m. balandžio 7 d. Prancūzijos Respublikos oficialusis leidinys Nr. 0085     Dokumentas Nr. 11       2020 m. balandžio 1 d. nutarimas, kuriuo nustatoma prašymų išduoti registracijos  pažymėjimus ir leidimus trąšoms, trąšų priedams ir auginimo terpėms dokumentų  rinkinių sudėtis, taip pat kriterijai, į kuriuos reikia atsižvelgti ruošiant įvertinti skirtus  duomenis     NOR: AGRG2008998A       ELI:https://www.legifrance.gouv.fr/eli/arrete/2020/4/1/AGRG2008998A/jo/texte           Susiję subjektai: trąšų, trąšų priedų ir auginimo terpių registracijos pažymėjimų arba leidimų  turėtojai ar jų prašantys asmenys.     Objektas:  prašymų išduoti trąšų, jų priedų ir auginimo terpių registracijos pažymėjimus,  eksperimentavimo leidimus ir pateikimo leidimus, dokumentų rinkinių sudėtis, pranešimų  turinys ir su šiais produktais susijusios deklaracijos.     Įsigaliojimas: dokumentas įsigali oja kitą dieną po paskelbimo.     Santrauka : nutarimu nustatoma kiekvieno prašymo, pranešimo ir deklaracijos, susijusios su  trąšų, trąšų priedų ar auginimo terpių pažymėjimu ar leidimu, dokumentų rinkinio, kurį reikia  pateikti Nacionalinei maisto saugos, apli nkos ir darbo agentūrai, turinys.     Nuorodos:  šiuo nutarimu įgyvendinami Kaimo reikalų ir jūrų ž vejybos kodekso R. 255 - 13 ir  R.   255 - 14 straipsniai.   Jį galima rasti  Légifrance   interneto svetainėje  (http://www.legifrance.gouv.fr).       Žemės ūkio ir maisto  pramonės ministras,     atsižvelgdamas į 2006   m. gruodžio 18   d. Europos Parlamento ir Tarybos reglamentą (EB)  Nr.   1907/2006 dėl cheminių medžiagų registracijos, įvertinimo, autorizacijos ir apribojimų  (REACH), įsteigiantį Europos cheminių medžiagų agentūrą,     atsižvelgdamas į Kaimo reikalų ir jūrų žvejybos kodeksą, ypač į jo R. 255 - 13 ir R. 255 - 14   straipsnius,     atsižvelgdamas į 1980   m. birželio 16   d. Dekretą Nr. 80 - 478, kuriuo įgyvendinamas Vartotojų  apsaugos kodekso L.412 - 1 straipsnis dėl trąšų ir auginimo ter pių,     atsižvelgdamas į 2019   m. rugpjūčio 2   d. Nacionalinės maisto saugos, aplinkos ir darbo 

